section_heading: Vojna karijera
paragraph_text: Hermann Sallagar je rođen 29. srpnja 1867. u Klagenfurtu. Nakon pohađanja kadetske škole, od 1884. služi u 99. pješačkoj pukovniji. Od 1888. s činom poručnika, nalazi se na službi u 45. pješačkoj pukovniji. Potom od 1891. pohađa Ratnu školu u Beču koju završava 1893. godine. Od 1896. s činom satnika služi u Glavnom stožeru, dok od 1905. s činom bojnika obnaša dužnost najprije načelnika stožera 30. pješačke divizije, a potom 29. pješačke divizije. Na navedenim dužnostima nalazi se do 1907. kada je raspoređen na službu u odjel ratne povijesti Ratnog arhiva i to do 1911. kada je imenovan za predsjednika Povjerenstva za Dunav. Godine 1912. promaknut je u čin bojnika, da bi početkom 1914. ponovno bio raspoređen na službu u Ratni arhiv. U travnju 1914. imenovan je načelnikom stožera V. korpusa pod zapovjedništvom Pavla Puhalla na kojoj dužnosti se nalazi i na početku Prvog svjetskog rataSallagar, Hermann, Österreichisches Staatsarchiv, pristupljeno 12. ožujka 2022..